ПРОТОКОЛ № 13
от заседание на Комисия по дисциплинарните производства
на Висшия съдебен съвет,
проведено на 31 март  2015 г.

Днес, 31 март 2015 г., вторник, oт 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

                        ПРЕДСЕДАТЕЛ: ГАЛЯ ГЕОРГИЕВА
                                 ЧЛЕНОВЕ: ЯСЕН ТОДОРОВ
                                                     ЮЛИЯ КОВАЧЕВА
                                                                                     МИХАИЛ КОЖАРЕВ

ОТСЪСТВАТ: Васил Петров, Светла Петкова, Милка Итова.

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Заявление за достъп до информация от Ралица Христова Петрова – главен редактор на „Правен свят”.

2. Заповед на Георги Стоилов – районен прокурор на Районна прокуратура гр. Благоевград, с която, на основание чл. 327 от ЗСВ, е обърнато внимание на Райна Петкова Бачева – прокурор в Районна прокуратура гр. Благоевград.

3. Писмо от Свилен Маринов – управител на Гражданско сдружение „Регионално бъдеще” относно предприемане на необходимите действия от страна на ВСС по отношение на реализиране на искания отнасящи се до органи на съдебната система в приложено отворено писмо № 1 и приложенията към него.

4. Предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
	 
	5. Писмо от Димитър Тончев – главен секретар на ВСС, относно определяне на служители от АВСС, подлежащи на обучение за работа с обновения сайт на Висшия съдебен съвет.

6. Предложение от петима членове на Висшия съдебен съвет за налагане на дисциплинарно наказание на Евелин Ангелов Драганов – съдия в Районен съд гр. Раднево /временно отстранен от длъжност на основание чл. 230, ал. 1 от ЗСВ/.

По дневния ред

1.ОТНОСНО: Заявление за достъп до информация от Ралица Христова Петрова – главен редактор на „Правен свят”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Отговорите на поставените въпроси в заявлението за достъп до информация от Ралица Христова Петрова – главен редактор на „Правен свят”, не са от разписаната в чл. 23 от Правилника за организацията на дейността на ВСС и неговата администрация компетентност на Комисията.
 1.2. Възлага на дирекция „Дисциплинарна дейност“ да изготви и предостави на главния секретар на ВСС информация по въпрос 4 от заявлението.
 1.3. Директорът на дирекция „Дисциплинарна дейност“ да информира главния секретар на ВСС за съображенията, поради които предоставянето на информация по въпроси 1, 2 и 3 от заявлението ще противоречи на решение по допълнителна точка 16 по Протокол № 37 от заседание на ВСС, проведено на 26.09.2013 г.

2.ОТНОСНО: Заповед на Георги Стоилов – районен прокурор на Районна прокуратура гр. Благоевград, с която, на основание чл. 327 от ЗСВ, е обърнато внимание на Райна Петкова Бачева – прокурор в Районна прокуратура гр. Благоевград.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение Заповед № 65/26.02.2015 г. на Георги Стоилов – районен прокурор на Районна прокуратура гр. Благоевград, с която, на основание чл. 327 от ЗСВ, е обърнато внимание на Райна Петкова Бачева – прокурор в Районна прокуратура гр. Благоевград и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3.ОТНОСНО: Писмо от Свилен Маринов – управител на Гражданско сдружение „Регионално бъдеще”, относно предприемане на необходимите действия от страна на ВСС по отношение на реализиране на искания отнасящи се до органи на съдебната система в приложено отворено писмо № 1 и приложенията към него.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение писмото от Свилен Маринов – управител на Гражданско сдружение „Регионално бъдеще”, относно предприемане на необходимите действия от страна на ВСС по отношение на реализиране на искания отнасящи се до органи на съдебната система в приложено отворено писмо № 1 и приложенията към него.

4.ОТНОСНО: Предложение от Христо Иванов – министър на правосъдието, за налагане на дисциплинарно наказание на Владимира Янева Янева – Манолева – временно отстранена от длъжност на основание чл. 230, ал. 2 от ЗСВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Отлага разглеждането за следващото заседание на Комисията, което ще се проведе на 07.04.2015 г.
4.2. Възлага на директора на дирекция „Дисциплинарна дейност” да извърши проверка дали решението на Висшия съдебен съвет по протокол            № 15/26.03.2015 г., д. т. 4 е влязло в сила.

5.ОТНОСНО: Писмо от Димитър Тончев – главен секретар на ВСС, относно определяне на служители от АВСС подлежащи на обучение за работа с обновения сайт на Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Определя техническите сътрудници в дирекция „Дисциплинарна дейност“-АВСС, да бъдат обучени за работа с обновения сайт на Висшия съдебен съвет.

6.ОТНОСНО: Предложение от петима членове на Висшия съдебен съвет за налагане на дисциплинарно наказание на Евелин Ангелов Драганов – съдия в Районен съд гр. Раднево/ временно отстранен от длъжност на основание чл. 230, ал. 1 от ЗСВ/.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Предлага на Висшия съдебен съвет, съгласно предложението от петима членове на Висшия съдебен съвет, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Евелин Ангелов Драганов – съдия в Районен съд гр. Раднево /временно отстранен от длъжност на основание чл. 230, ал. 1 от ЗСВ/.
.

31.03.2015 г.		              

                                                                   ЗА ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ГАЛЯ ГЕОРГИЕВА